
JURBARKO RAJONO SAVIVALDYBĖS TARYBA



	SPRENDIMAS

	DĖL JURBARKO MIESTO TERITORIJOS BENDROJO PLANO KEITIMO PATVIRTINIMO 

	

	2023 m. birželio 29 d. Nr. T2-191

	Jurbarkas





Vadovaudamasi Lietuvos Respublikos vietos savivaldos įstatymo 6 straipsnio 19 punktu ir 15 straipsnio 2 dalies 24 punktu, Lietuvos Respublikos teritorijų planavimo įstatymo 27 straipsnio 1 ir 3 dalimis, ir atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2023 m. birželio 23 d. teritorijų planavimo dokumento patikrinimo aktą Nr. REG283245, Jurbarko rajono savivaldybės taryba n u s p r e n d ž i a:
1. Patvirtinti Jurbarko miesto teritorijos bendrojo plano keitimą pagal pridedamas tekstinę ir grafinę dalis.
2. Nustatyti, kad:
2.1. Jurbarko miesto teritorijos bendrojo plano keitimo sprendiniai numatyti laikotarpiui    iki 2033 metų;
2.2. patvirtintas Jurbarko miesto teritorijos bendrojo plano keitimas įsigalioja kitą dieną po jo įregistravimo ir paskelbimo Lietuvos Respublikos teritorijų planavimo dokumentų registre;
2.3. įsigaliojus Jurbarko miesto teritorijos bendrojo plano keitimui, netenka galios Jurbarko miesto teritorijos bendrasis planas, patvirtintas Jurbarko rajono savivaldybės tarybos 2008 m. kovo 27 d. sprendimu Nr. T2-82 „Dėl Jurbarko miesto teritorijos bendrojo plano patvirtinimo“;
2.4. patvirtintas Jurbarko rajono savivaldybės teritorijos bendrojo plano keitimas nuo šio sprendimo įsigaliojimo dienos vadinamas Jurbarko miesto teritorijos bendruoju planu.
Šis sprendimas per vieną mėnesį nuo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

